CELEX: 42010X0731(02)
Language: ro
Date: 2010-07-31 00:00:00
Title: Regulamentul nr. 71 al Comisiei Economice pentru Europa a Organizației Națiunilor Unite (CEE-ONU) – Prescripții uniforme referitoare la omologarea tractoarelor agricole în ceea ce privește câmpul de vizibilitate al conducătorului

31.7.2010   
            
            
               RO
            
            
               Jurnalul Oficial al Uniunii Europene
            
            
               L 200/28
            
         Numai textele originale CEE-ONU au efect juridic în temeiul dreptului public internațional. Statutul și data intrării în vigoare ale prezentului regulament ar trebui verificate în ultima versiune a documentului de situație al CEE-ONU TRANS/WP.29/343, disponibil la următoarea adresă:
   http://www.unece.org/trans/main/wp29/wp29wgs/wp29gen/wp29fdocstts.html
   Regulamentul nr. 71 al Comisiei Economice pentru Europa a Organizației Națiunilor Unite (CEE-ONU) – Prescripții uniforme referitoare la omologarea tractoarelor agricole în ceea ce privește câmpul de vizibilitate al conducătorului
   Data intrării în vigoare: 1 august 1987
   CONȚINUT
   REGULAMENTUL
   
               1.
            
            Domeniul de aplicare
         
               2.
            
            Definiții
         
               3.
            
            Cererea de omologare
         
               4.
            
            Omologarea
         
               5.
            
            Specificație
         
               6.
            
            Modificări ale tipului de tractor și prelungirea omologării
         
               7.
            
            Conformitatea producției
         
               8.
            
            Sancțiuni pentru neconformitatea producției
         
               9.
            
            Întreruperea definitivă a producției
         
               10.
            
            Denumirea și adresele serviciilor administrative și cele ale serviciilor tehnice care răspund de efectuarea încercărilor de omologare
         ANEXE
   
               Anexa 1 –
            
            Comunicare privind omologarea, refuzul, prelungirea sau retragerea unei omologări ori încetarea definitivă a producției unui tip de tractor cu privire la câmpul de vizibilitate al conducătorului, în conformitate cu Regulamentul nr. 71
         
               Anexa 2 –
            
            Dispunerea mărcilor de omologare
         1.   DOMENIUL DE APLICARE
   
               1.1.
            
            
               Prezentul regulament se aplică câmpului de vizibilitate de 180° spre înainte al conducătorilor tractoarelor agricole.
            
         2.   DEFINIȚII
   
               2.1.
            
            
               În sensul prezentului regulament, „tractor agricol” înseamnă orice autovehicul, pe roți sau pe șenile, având cel puțin două axe, a cărui funcționare este legată în principal de forța sa de tracțiune și care este conceput în special pentru a tracta, a împinge, a transporta sau a acționa anumite utilaje, mașini sau remorci destinate a fi utilizate în agricultură sau în sectorul forestier. Un asemenea tractor poate fi amenajat pentru a transporta o încărcătură și însoțitori;
            
         
               2.2.
            
            
               „omologarea unui tractor” înseamnă omologarea unui tip de tractor în ceea ce privește câmpul de vizibilitate definit la punctul 2.4;
            
         
               2.3.
            
            
               „tip de tractor” înseamnă o categorie de tractoare care nu diferă între ele în ceea ce privește caracteristicile esențiale, precum:
               
                           2.3.1.
                        
                        
                           forma și amenajările exterioare și interioare, în limitele zonei prevăzute la punctul 1.1, care pot afecta vizibilitatea;
                        
                     
                           2.3.2.
                        
                        
                           forma și dimensiunile parbrizului și ale geamurilor laterale situate în zona prevăzută la punctul 1.1;
                        
                     
         
               2.4.
            
            
               „câmp de vizibilitate” înseamnă totalitatea direcțiilor spre înainte și spre lateral în care conducătorul tractorului poate vedea;
            
         
               2.5.
            
            
               „punct de referință” înseamnă punctul situat în planul paralel cu planul median longitudinal al tractorului care trece prin centrul scaunului, la 700 mm pe verticală deasupra liniei de intersecție a acestui plan cu suprafața scaunului și la 270 mm – în direcția suportului pentru bazin – de planul vertical tangent la marginea din față a suprafeței scaunului și perpendicular pe planul median longitudinal al tractorului (a se vedea figura 1); punctul de referință astfel stabilit se aplică pentru scaunul gol, reglat în poziția medie indicată de producătorul tractorului;
            
         
               2.6.
            
            
               „semicerc de vizibilitate” înseamnă semicercul descris de o rază de 12 m în jurul unui punct situat în planul orizontal al drumului pe verticală sub punctul de referință, astfel încât arcul – privit în sensul de mers – să se găsească în fața tractorului, iar diametrul care delimitează semicercul să fie perpendicular pe axa longitudinală a tractorului (a se vedea figura 2);
            
         
               2.7.
            
            
               „efectul de mascare” definește corzile sectoarelor semicercului de vizibilitate care nu pot fi văzute din cauza obstrucției provocate de elemente de structură precum stâlpii acoperișului, țevile de admisie a aerului sau de eșapament, ramele parbrizului sau cadrul de protecție;
            
         
               2.8.
            
            
               „sector de vizibilitate” înseamnă partea câmpului de vizibilitate care este delimitată astfel:
               
                           2.8.1.
                        
                        
                           în sus, de un plan orizontal care trece prin punctul de referință;
                        
                     
                           2.8.2.
                        
                        
                           în planul drumului, de suprafața situată în exteriorul semicercului de vizibilitate, care prelungește sectorul semicercului de vizibilitate a cărui coardă, lungă de 9,5 m, este perpendiculară pe planul paralel cu planul median longitudinal al tractorului care trece prin centrul scaunului conducătorului și este tăiată în două părți egale de acest plan;
                        
                     
         
               2.9.
            
            
               „câmp de acțiune al ștergătoarelor de parbriz” înseamnă suprafața exterioară a parbrizului care este ștearsă de ștergătoarele de parbriz.
            
         3.   CEREREA DE OMOLOGARE
   
               3.1.
            
            
               Cererea de omologare a unui tractor în ceea ce privește câmpul de vizibilitate al conducătorului este depusă de producătorul tractorului sau de reprezentantul său acreditat în mod corespunzător.
            
         
               3.2.
            
            
               Cererea trebuie însoțită de documentele menționate mai jos, în trei exemplare, precum și de următoarele informații:
               
                           3.2.1.
                        
                        
                           o descriere a tractorului din punctul de vedere al caracteristicilor menționate la punctul 2.3 de mai sus, însoțită de desene cu cote dimensionale și de indicații privind dimensiunile anvelopelor pneumatice specificate de producător și fie de o fotografie, fie de o vedere detaliată a habitaclului; trebuie precizate numerele și/sau simbolurile de identificare a tipului de tractor;
                        
                     
                           3.2.2.
                        
                        
                           informații suficient de precise privind poziția punctului de referință în raport cu eventualele obstacole ale câmpului de vizibilitate al conducătorului, pentru a permite în special calculul efectelor de mascare cu formula indicată la punctul 5.2.2.2.
                        
                     
         
               3.3.
            
            
               Un tractor reprezentativ pentru tipul de tractor care urmează să fie omologat trebuie prezentat serviciului tehnic însărcinat cu efectuarea încercărilor de omologare.
            
         4.   OMOLOGAREA
   
               4.1.
            
            
               În cazul în care tractorul prezentat la omologare în aplicarea prezentului regulament satisface cerințele punctului 5 de mai jos, se acordă omologarea pentru acest tip de tractor.
            
         
               4.2.
            
            
               Se atribuie un număr de omologare fiecărui tip de vehicul omologat. Primele două cifre ale acestuia (în prezent 00 pentru regulamentul în versiunea inițială) indică seria de amendamente care include cele mai recente modificări tehnice aduse regulamentului în momentul emiterii omologării. Aceeași parte contractantă nu poate atribui acest număr unui alt tip de tractor în sensul punctului 2.3 de mai sus.
            
         
               4.3.
            
            
               Omologarea, refuzarea omologării, extinderea, refuzarea extinderii, retragerea omologării sau oprirea definitivă a producției unui tip de tractor în aplicarea prezentului regulament este notificată părților la acord care aplică prezentul regulament, prin intermediul unei fișe care este conformă cu modelul prevăzut în anexa 1 la prezentul regulament.
            
         
               4.4.
            
            
               Pe orice tractor care este conform cu un tip de tractor omologat în temeiul prezentului regulament se aplică, în mod vizibil, într-un loc ușor accesibil și indicat în fișa de omologare, o marcă de omologare internațională compusă din următoarele elemente:
               
                           4.4.1.
                        
                        
                           un cerc în jurul literei „E”, urmat de un număr distinctiv al țării care a acordat omologarea (1);
                        
                     
                           4.4.2.
                        
                        
                           numărul prezentului regulament, urmat de litera „R”, o liniuță și numărul de omologare, poziționat în dreapta cercului menționat la punctul 4.4.1.
                        
                     
         
               4.5.
            
            
               În cazul în care tractorul este conform cu un tip de tractor omologat, în temeiul unuia sau al mai multor regulamente anexate la acord, în aceeași țară care a acordat omologarea în temeiul prezentului regulament, nu este necesar să se repete simbolul prescris la punctul 4.4.1; în acest caz numerele de omologare și ale regulamentului și simbolurile suplimentare pentru toate regulamentele pentru care a fost acordată omologarea în țara care a acordat omologarea în temeiul prezentului regulament trebuie dispuse în coloana verticală la dreapta simbolului prescris la punctul 4.4.1.
            
         
               4.6.
            
            
               Marca de omologare trebuie să fie lizibilă și să nu poată fi ștearsă.
            
         
               4.7.
            
            
               Marca de omologare se plasează pe plăcuța cu datele privind vehiculul aplicată de producător sau în apropierea acesteia.
            
         
               4.8.
            
            
               Anexa 2 la prezentul regulament oferă exemple de dispunere a mărcilor de omologare.
            
         5.   SPECIFICAȚIE
   5.1.   Generalități
   
               5.1.1.
            
            
               Tractorul trebuie construit și echipat astfel încât, în circulația rutieră și în lucrările agricole sau forestiere, conducătorul să aibă un câmp de vizibilitate suficient în toate condițiile normale de circulație pe drum și de lucru pe câmp și în pădure. Câmpul de vizibilitate este considerat ca suficient atunci când conducătorul poate vedea, în măsura în care este posibil, o parte a fiecărei roți din față și atunci când sunt îndeplinite condițiile de mai jos.
            
         5.2.   Controlul câmpului de vizibilitate
   5.2.1.   Procedeu de delimitare a efectelor de mascare.
   
               5.2.1.1.
            
            
               Tractorul trebuie amplasat pe o suprafață plană, după cum se indică în figura 2. Pe un nivel orizontal de sprijin față de punctul de referință se amplasează două surse punctuale de lumină, care pot fi, de exemplu, de 2 × 150 W, 12 V, dispuse simetric în raport cu acest punct de referință și la 65 mm una de cealaltă. Suportul trebuie să poată pivota în jurul centrului său, pe o axă verticală care trece prin punctul de referință. În timpul măsurării efectului de mascare, suportul trebuie orientat astfel încât linia care leagă cele două surse luminoase să fie perpendiculară pe linia care unește elementul ce împiedică vizibilitatea cu punctul de referință. Vehiculul trebuie echipat cu varianta de anvelope pneumatice cea mai defavorabilă. Suprapunerile zonelor întunecoase (zona de umbră) proiectate pe semicercul de vizibilitate de elementul structurii care împiedică vizibilitatea atunci când sursele de lumină sunt aprinse simultan sau alternativ trebuie măsurate în conformitate cu punctul 2.7 (a se vedea figura 3).
            
         
               5.2.1.2.
            
            
               Niciun efect de mascare nu trebuie să depășească 700 mm.
            
         
               5.2.1.3.
            
            
               Efectele de mascare provocate de elemente de structură adiacente, cu lățime mai mare de 80 mm, trebuie să fie situate astfel încât distanța dintre centrele a două efecte, măsurată pe coarda semicercului de vizibilitate, să fie de cel puțin 2 200 mm.
            
         
               5.2.1.4.
            
            
               Pe ansamblul semicercului de vizibilitate nu trebuie să existe mai mult de șase efecte de mascare, nici mai mult de două efecte de mascare în interiorul sectorului de vizibilitate definit la punctul 2.8.
            
         
               5.2.1.5.
            
            
               Efectele de mascare mai mari de 700 mm, dar mai mici de 1 500 mm sunt totuși autorizate în cazul în care elementele de construcție care se află la originea lor nu pot avea nici altă formă, nici nu pot fi dispuse altfel. În afara sectorului de vizibilitate, pot exista pe fiecare parte, în total:
               
                           5.2.1.5.1.
                        
                        
                           fie două efecte de mascare de acest gen care nu depășesc 700 mm unul și 1 500 mm celălalt,
                        
                     
                           5.2.1.5.2.
                        
                        
                           fie două elemente de mascare de acest gen care nu depășesc nici unul, nici celălalt 1 200 mm.
                        
                     
         
               5.2.1.6.
            
            
               Eventualele obstrucții vizuale provocate de oglinzile retrovizoare ale unui model autorizat nu se iau în considerare în cazul în care aceste oglinzi retrovizoare nu pot fi amplasate în alt loc.
            
         5.2.2.   Stabilirea matematică a efectelor de mascare în vedere binoculară.
   
               5.2.2.1.
            
            
               În locul controlului prescris la punctul 5.2.1, acceptabilitatea diferitelor efecte de mascare se poate verifica matematic. Punctele 5.2.1.3-5.2.1.6 stabilesc mărimea, repartiția și numărul de efecte de mascare acceptabile.
            
         
               5.2.2.2.
            
            
               Pentru o vedere binoculară și pentru o distanță interoculară de 65 mm, efectul de mascare, exprimat în mm, se calculează cu formula:
               
                  
               în care:
               a= distanța, în mm, dintre elementul care împiedică vizibilitatea și punctul de referință, măsurată de-a lungul razei vizuale care unește punctul de referință, centrul elementului și perimetrul semicercului de vizibilitate,
               b= lățimea, în mm, a elementului care împiedică vizibilitatea, măsurată orizontal și perpendicular pe raza vizuală.
            
         5.3.   Metodele de control descrise la punctul 5.2 pot fi înlocuite cu alte metode, cu condiția de a se putea demonstra faptul că acestea din urmă sunt echivalente.
   5.4.   Efect de mascare al ramei parbrizului
   Pentru stabilirea efectelor de mascare în sectorul de vizibilitate, efectul de mascare provocat de rama parbrizului și cel provocat de orice altă obstrucție pot fi considerate, în temeiul punctului 5.2.1.4, ca un efect de mascare unic, cu condiția ca distanța dintre punctele cele mai îndepărtate ale acestor efecte să nu depășească 700 mm.
   5.5.   Ștergător de parbriz
   
               5.5.1.
            
            
               În cazul în care tractorul este prevăzut cu un parbriz, el trebuie să fie echipat, de asemenea, cu unul sau mai multe ștergătoare de parbriz acționate de un motor. Câmpul de acțiune al acestora trebuie să fie astfel încât să asigure un câmp de vizibilitate clar spre înainte, corespunzător unei coarde a semicercului de cel puțin 8 m în interiorul sectorului de vizibilitate.
            
         
               5.5.2.
            
            
               Frecvența de baleiaj a ștergătoarelor de parbriz trebuie să fie de cel puțin 20 de cicluri pe minut.
            
         6.   MODIFICAREA TIPULUI DE TRACTOR ȘI EXTINDEREA OMOLOGĂRII
   
               6.1.
            
            
               Orice modificare a tipului de tractor este adusă la cunoștința serviciului administrativ care a acordat omologarea acestui tip. În acest caz, departamentul poate:
               
                           6.1.1.
                        
                        
                           să considere că este improbabil ca modificările aduse să aibă un efect negativ semnificativ și că, în orice caz, vehiculul rămâne conform cu cerințele stabilite; sau
                        
                     
                           6.1.2.
                        
                        
                           să solicite un raport suplimentar de testare de la serviciul tehnic responsabil cu efectuarea încercărilor.
                        
                     
         
               6.2.
            
            
               Confirmarea sau refuzul omologării, specificând modificările, este comunicată părților la acord care aplică prezentul regulament, prin procedura prevăzută la punctul 4.3 de mai sus.
            
         
               6.3.
            
            
               Autoritatea competentă care emite prelungirea omologării atribuie un număr de ordine fiecărui formular de comunicare întocmit pentru o astfel de prelungire.
            
         7.   CONFORMITATEA PRODUCȚIEI
   
               7.1.
            
            
               Orice tractor care poartă o marcă de omologare prevăzută în prezentul regulament trebuie să fie conform cu tipul de tractor omologat și să satisfacă cerințele de la punctul 5 de mai sus.
            
         
               7.2.
            
            
               Pentru a verifica această conformitate, astfel cum se indică la punctul 7.1 de mai sus, se procedează la un număr suficient de controale prin sondaj asupra tractoarelor fabricate în serie care poartă marca de omologare în temeiul prezentului regulament.
            
         8.   SANCȚIUNI PENTRU NECONFORMITATEA PRODUCȚIEI
   
               8.1.
            
            
               Omologarea acordată pentru un tip de tractor în temeiul prezentului regulament poate fi retrasă în cazul în care nu sunt respectate cerințele de la punctul 7.1 sau în cazul în care tractorul nu a trecut cu succes verificările prevăzute la punctul 7 de mai sus.
            
         
               8.2.
            
            
               Dacă una dintre părțile la Acordul de aplicare a prezentului regulament retrage o omologare pe care a acordat-o anterior, aceasta va informa de îndată cu privire la aceasta celelalte părți contractante care aplică prezentul regulament, prin intermediul unei copii a formularului de omologare care conține la final, cu litere mari, mențiunea semnată și datată „OMOLOGARE RETRASĂ”.
            
         9.   ÎNCETAREA DEFINITIVĂ A PRODUCȚIEI
   Dacă titularul omologării încetează complet producția unui tip de vehicul omologat în conformitate cu prezentul regulament, acesta informează autoritatea care a acordat omologarea. La primirea comunicării corespunzătoare, autoritatea respectivă informează cu privire la aceasta celelalte părți la Acordul de aplicare a prezentului regulament, prin intermediul unei copii a formularului de omologare care conține la final, cu litere mari, mențiunea semnată și datată „PRODUCȚIE OPRITĂ”.
   10.   NUMELE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE ȘI ALE DEPARTAMENTELOR ADMINISTRATIVE
   Părțile la acord care aplică prezentul regulament comunică Secretariatului Organizației Națiunilor Unite denumirile și adresele serviciilor tehnice responsabile cu efectuarea încercărilor de omologare și ale departamentelor administrative care acordă omologarea și cărora urmează a le fi trimise formulare de certificare, refuz, prelungire sau retragere a omologării emise în alte țări.
   
      Figura 1
   
   
      
   
      Figura 2
   
   
      
   
      Figura 3
   
   
      
   
      (1)  1 pentru Republica Federală Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Cehoslovacia, 9 pentru Spania, 10 pentru Iugoslavia, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 pentru Republica Democrată Germană, 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia și 22 pentru Uniunea Republicilor Sovietice Socialiste. Numerele ulterioare se acordă altor țări în ordinea cronologică în care acestea ratifică sau semnează Acordul privind adoptarea de condiții uniforme de omologare și recunoașterea reciprocă a omologării echipamentelor și componentelor autovehiculelor, iar numărul astfel acordat se comunică de secretarul general al Națiunilor Unite către părțile contractante ale acordului.
   
      ANEXA 1
      
         
   
   
      ANEXA 2
      
         DISPUNEREA MĂRCILOR DE OMOLOGARE
      
      MODELUL A
      (a se vedea punctul 4.4 al prezentului regulament)
      
         
      MODELUL B
      (a se vedea punctul 4.5 din prezentul regulament)
      
         
      
         (1)  Al doilea număr este folosit doar cu titlu de exemplu.